cyanic-selkie/wikianc huggingface dataset:
Saturn (Planéit)
Wieder
De Nordpol ass de Mëttelpunkt vun engem Polarwirbel an enger stabiler Struktur an der Form vun engem nobäi reegelméissegen Sechseck mat engem Duerchmiesser vu bal 25.000 Kilometer. Dat anscheinend ettlech 100 Kilometer déift Hexagon gouf schonn 1980 an 1981 vun de Voyager-Sonden opgeholl; et ass och op deene vun der Saturnsond Cassini iwwermëttelte Biller vun 2006 nees ze gesinn. Den Hexagon rotéiert all 10 Stonnen 39 Minutten an 24 Sekonnen eemol ëm sech selwer. Dat ass déi selwecht Zäitspann, déi och d'Radioemissioune vum Saturn fir eng Ëmdréiung brauchen. Wéi dësen Effet entsteet ass nach net gekläert.
Um Südpol ass en uertsfesten, hurrikanänleche Stuerm mat engem Duerchmiesser vun zirka 8000 Kilometer.
Shenzhou 5
D'Shenzhou 5 ass eng Raumkapsel aus dem chineesesche Shenzou-Raumfaartprogramm. Et ass déi éischt chineesesch Kapsel mat där e Mënsch (och e Chinees) geflunn ass.
De Weltraumfluch deen ouni Problemer ofgelaf ass war de 15. Oktober 2003. De Colonel Yang Liwei war eleng u Bord.
Sons of Odin
Sons of Odin ass eng Vereenegung déi am Abrëll 2006 gegrënnt gouf an zanter Mäerz 2007 eng A.s.b.l. ass. De Prinzip gläicht deem vun engem Jugendhaus, mat dem Ënnerscheed, datt et sech net nëmmen op eng Gemeng reduzéiert, mä datt se op ass fir all Mënsch.
Saturn (Planéit)
Wieder
Op dem Saturn goufe weider Stierm observéiert, wéi zum Beispill de "Grousse Wäisse Fleck", en Effet, deen all 29 Joer op der nërdlecher Hemisphär observéiert ka ginn a mat dem "Grousse Roude Fleck“ op dem Jupiter verglach ka ginn.
Topaz (Film)
Topaz ass en US-amerikaneschen Agenten- a Spionagefilm vum Alfred Hitchcock aus dem Joer 1968.
Saturn (Planéit)
Wieder
Wëssenschaftler hunn 2005 bei Observatioune mam Keck-Teleskop op Hawaii en "Hot Spot" entdeckt, eng am Verglach zu der Ëmgéigend waarm Plaz um Südpol vum Saturn. Domat ënnerscheet sech de Saturn vun allen aneren Planéiten, bei deenen déi keelst Plazen an de Polargebidder leien. Mam den Orbiter Cassini haten am Januar 2008 Astronomen um Nordpol och en "Hot Spot" fonnt, obwuel et do scho jorelaang däischter ass. Déi "Hot Spots" entstinn duerch Atmosphäregas, dee sech a Richtung vun de Pole beweegt. Dobäi gëtt e kompriméiert an opgehëtzt; schliisslech fällt en um Pol a Form vun engem Wierbel an d'Déifte vun der Saturnatmosphär erof. Et schéngt sech bei béide Wierbelen ëm laanglieweg Strukturen ze handelen, deenen hir Existenz net vun der Sonnenastralung ofhänkt.
Messier 109
De Messier 109 (och NGC 3992 bezeechent) ass eng Balkespiralgalaxis vum Hubble-Typ SBc mat den Ofmiessunge 7,6' × 4,7' an der visueller Magnitude vu +9,80 mag am Stärebild Ursa Major.
Sons of Odin
Events
Bowling: Meechtens an de Vakanze gi Bowlingsowender organiséiert. Heibäi ginn normal Bowling-Reegele benotzt. De Gewënner erwaart op Tournoien ee klengen Kado an op normalen Owender e gudde Patt.
Ausflich: Zu den Ausflich gehéiern Visitten vu Stied an Dierfer oder einfach e Convoi an eng Stad déi bësse méi wäit fort ass, fir do ze profitéiern fir anzekafen.
Saturn (Planéit)
Magnéitfeld
De Saturn huet en eegent Magnéitfeld, wou d'Form der einfacher, symmetrescher Form vun engem magnéiteschen Dipol entsprécht. D'Feldstäerkt um Equator ass ongeféier 20 µT an ass domat ronn 20-mol méi schwaach wéi dat equatorialt Feld vum Jupiter (420 µT) an eppes méi schwaach wéi dat equatorialt Äerdfeld (30 µT). De magnetesche Dipolmoment, dat eng Mooss fir d'Stärkt vum Magnéitfeld bei virgemaachtem Ofstand vum Planéitenzentrum ass, ass mat 4,6 · 1018 T·m3 580-mol méi staark wéi d'Magnéitfeld vun der Äerd (7,9 · 1015 T·m3). D'Dipolmoment vum Jupiters ass allerdéngs mat 1,55 · 1020 T·m3 trotz dem änlech grousse Planéitduerchmiessers ongeféier 34-mol sou grouss. Dofir ass d' Magnéitosphär vum Saturn däitlech méi kleng wéi déi vum Jupiter a streckt sech nëmme zäitweis knapps iwwer d'Ëmlafbunn vum Mound Titan eraus. Eenzegaarteg am Sonnesystem ass déi bal exakt parallel Ausriichtung vun der Magnéitfeldachs an der Rotatiounsachs. Wärend z. B. bei der Äerd an dem Jupiter dës Achse ronn 10° géintenee gebéit sinn, sinn si beim Saturn parallel (Miessfeeler am Ament (2017) méi kleng wéi 0.06°. ). Ganz warscheinlech gëtt d'Magnéitfeld duerch e Mechanismus ausgeléist, deen dem Dynamo am Kär vum Jupiter entsprécht an eventuell vu Stréim am metallesche Waasserstoff ugedriwwe gëtt. Et gëtt awer och konkurréierend Theorien, déi d'Ursaache vum Magnéitismus an anere Materialien a Schichte vum Gasplanéit sichen
Sons of Odin
Events
Vakanzen: An der grousser Summervakanz gi Vakanzen organiséiert, wéi z. B. Center Parks oder änleches. Membere vu Sons of Odin kënne sech umelle fir hei matzegoen.
Saturn (Planéit)
Magnéitfeld
Genee wéi bei anere Planéite mat ausgepräegtem Magnéitfeld wiirkt d'Magnéitosphär vum Saturn als effizient Schutzschëld géint d' Weltraumwieder. Well de Sonnewand mat Iwwerschallvitess op d'Magnéitosphär trëfft, bilt sech op der sonnenzougedréiter Säit eng Stousswell aus, déi fir d'Bildung vun enger Magnéitopaus féiert. Op der sonnenofgedréiter Säi bilt sech, wéi bei Äerd a Jupiter, e laange Magnéitschwäif.
De grousse Mound Titan, deem seng Ëmlafbunn nach am Bannemzege vun der Magnéitosphär läit, dréit duerch seng ioniséiert iewescht Atmosphäreschichten (Ionosphär) zum Plasma vun der Magnéitosphär bäi. Déi genee Struktur vun der Magnéitosphär ass besonnesch komplex, well souwuel d'Réng vum Saturn wéi och déi grouss bannenzeg Mounde mam Plasma wiesselwiirken.
1984
D'Joer 1984 huet op engem Sonndeg ugefaangen. Et war e Schaltjoer.
Sons of Odin
Events
Partys/Baler: Partys a Baler ginn organiséiert, fir engersäits Reklamm ze maache fir Sons of Odin, anerersäits fir d'Suen ze sammeln, déi duerno als Don un eng Wueltätegkeets-Organisatioun ginn.
Topaz (Film)
Ëm wat geet et am Film?
Engem franséischen Agent (Frederick Stafford) gelengt et mat Hëllef vum CIA, e russesche Spioun a Frankräich ze liquidéieren.
Shenzhou 5
Oflaf vun der Missioun
D'Shenzhou 5 ass de 15. Oktober 2003 um 17h00 UTC-Zäit vum Weltraumfluchhafe Jiuquan mat enger Rakéit vum Typ Longue Marche 2F, an der Gobi-Wüst an d'Luucht geschoss ginn.
Citroën 2CV
D'Deux Chevaux oder 2CV (CV steet fir Steierpäerd) vu Citroën war nieft dem Käfer ee vun de meescht verkaaften Autoen an Europa.
Tëscht 1948 an 1990 goufen 3.872.583 Dëschewoen an 1.246.306 Liwwerweenercher op Basis vum 2CV-Chassis gebaut.
Aus der 2CV goufe spéider d'Dyane, d'Ami an de Méhari entwéckelt.
Konstruktiounsgeschicht
D'Iddi fir d'2CV ze baue koum vum Pierre-Jules Boulanger Ingenieur a PDG vu Citroën an der Mëtt vun den 30er Joren. Et gouf déi Zäit nach rose wéineg Autoen op de Stroossen, dofir awer vill Päerdskutschen. Fir d'Baueren an de klenge Mann war d'Fortbeweegung mat motoriséierte Gefier nach ze deier.
De Projet TPV fir Toute petite voiture ass 1936 ugelaf. Den Design sollt vum Flaminio Bertone gemaach ginn, deen och d'Traction Avant gezeechent hat. Fir d'Technik war den Autospilot a Fligerbauer André Lefèbvre zoustänneg. Dem Boulanger seng Konditioune ware kloer: den TPV sollt spuersam an einfach ze manipuléiere sinn. E sollt véier Passagéier an eng Charge vu 50 kg kënnen transportéieren. Dobäi sollt en eng Vitess vu 60 km/h kënnen erreechen an nëmmen 3 Liter Sprit op 100 km verbrauchen.
De Boulanger deen e Perfektionist war huet sech et net huele gelooss fir déi meescht Konditioune selwer ze testen, andeems en z. B. mat engem Hutt op an den Auto geklomm ass fir ze kontrolléieren op den Daach héich genuch wier, oder en ass mat engem Kuerf voller Eeër um hënneschte Sëtz iwwer e geplout Stéck gefuer fir ze kucken op d'Fiederung elastesch genuch wier. No en ettlech Experimenter bei deene Motore vu Motorieder benotzt goufen an den Daach aus Seegelduch war, war de Modell 1939 finaliséiert. En hat e waasserkillten Zweezylindermotor dee mat enger Kierb ugeworf gouf. Obschonn d'2CV spéider en elektreschen Demarreur hat, ass d'Lach am Külergrill bliwwen. Ausser de bleche Schutzblecher an dem Daach aus Seegelduch war d'Karosserie aus engem Aluminiumsalliage gemaach. So wéi et deemools an de franséische Verkéiersreglementer virgesi war, haten dséi éischt Modeller nëmmen eng Luucht vir an eng hannen, an et goufen och keng Winkeren an de Chauffer huet misse mat der Hand wénken, wann en ofgebéit ass. Dat erkläert och zum Deel d'Klappfënstere bei deenen den ënneschten Deel einfach konnt opgemaach ginn. Déi sinn och bliwwe wéi spéider winkeren um Auto waren. Wéi schliisslech d'Produktioun ugelaf war an den Auto prett war fir um Paräisser Autossalon gewisen ze ginn, ass den Zweete Weltkrich ausgebrach. Vun den 250 Stéck déi scho produzéiert waren, goufen déi meescht zerstéiert a verschrott fir datt se den Däitschen net sollten an d'Hänn falen. Nëmmen e puer goufen auserneegebaut a sou verstoppt, e puer anerer goufen a Scheiere verstoppt. Awer och am Krich gouf an direkt duerno gouf weider um Motor entwéckelt, d'Waaserkillung gouf mat enger Loftkillung ersat a well den Aluminium wéinst dem Krich rar an deier gi war, gouf d'Karosserie schlisslech och aus Blech a Stol gemaach. Et huet du bis de 7. Oktober 1948 gedauert ier d'2CV konnt um Autossalon zu Paräis presentéiert ginn.
D'Press hat de Weenchen net ganz begeeschtert opgeholl, awer de breede Publikum hat en direkt adoptéiert. Nodeems d'Vente den 22. September 1949 ugelaf war, huet een 1950 scho misse 6 Joer waarde fir eng 2CV ze kréien. De Grond vun deem enorme Succès war zum groussen Deel den niddrege Präis, d'2CV huet nëmmen hallef sou deier wéi de VW Käfer kascht, souwéi déi niddreg Betribskäschten. Dobäi koum datt en Verglach zum Volkswon véier Dieren amplaz zwou hat a well säi Frontmotor, hanne Palz fir eng grouss Mall gelooss huet. Doriwwer eraus hat d'2CV e puer technesch Erfindungen, wéi z. B. d'Wischeren déi mat der Boîte vebonne waren. Mëtt der fofzeger Jore krutt d'Dëchewo eng Zentrifugalkupplung, sou datt ee beim Schalten d'Kupplung net méi huet brauchen ze drécken, et ass duergaangen datt een de Fouss vum Gas geoll huet.
Evolutioun
Uganks der 60er Jore goungen d'Verkafszuele liicht erof wéi Renault den R4 erausbruecht huet dee méi e staarke Motor hat an eng këschtefërmeg Mall. D'Reaktioun vu Citroën koum 1967 mat der Dyane déi der 2CV geglach huet awer méi eckeg war. Se hat eng méi véiereckeg Mall an huet sech besser fuere gelooss. Den deemolege Chef vu Citroën wollt domat d'Dëchewo ersetzen, wat awer net sou richteg geklappt huet an 1984 war et mat der Produktioun vun der Dyane eriwwer, nodeems 1,4 Milioune gebaut gi waren. Hir eeler Schwëster huet s'ëm sechs Joer iwwerlieft a koum am Verkaf iwwer d'fënnef Milliounegrenz. Dobäi gouf se praktesch net verännert. Wichteg Ännerunge ware just d'Vergréisserung vum Hubraum op 375, 425 an zum Schluss 602 Kubik, an an den 80er Jore krut se vir Scheiwebremsen.
Shenzhou 5
Oflaf vun der Missioun
Si ass um 17h10 bei enger Héicht vun 343 km op Orbite gesat ginn an ass duerno wärend 21 Stonne 14 Mol ronderëm d'Äerd geflunn, fir de 16. Oktober um 22h04 an der Mongolei, 4.800 Meter ewech vun der Plaz déi virgesi war, ze landen.
Den zweeten Deel vum Modul ass nach bis de 16. Mäerz 2004 operationell ronderëm d'Äerd geflunn fir automatiséiert Experimentez ze maachen. Den 30. Mee ass en aus senger Ëmlafbunn gehäit ginn, an en ass beim Antrëtt an d'Atmosphär vergloust an d'Reschter sinn an de Pazifeschen Ozean getrollt.
Sons of Odin
Events
Sport an Hobbytournoien: Zu Sport- an Hobbytournoien gehéiern ënner anerem Billiard, Bowling an Ultimate Frisbee. Dat si sougenannten "Just-for-fun" -Tounoien, mat enger klenger Belounung fir den Gewënner respektiv Gewënnerteam.
Billard: Billiardowender gëtt et all puer Wochen. Meechtens ginn hei d'Hausreegele benotzt.
Rangsystem
Sons of Odin huet en Rangsystem ageruff, deen allerdéngs näischt mat der Arméi ze dinn huet. Am Fong erlaabt dësen d'Matsproochrecht vun den eenzelen Member ze regléieren, decidéiere wien en T-shirt kritt an ze kucke wie wéi vill Reduktiounen zegutt huet. Jee nodeem wéi dacks een iergendwou matgemaach huet an/oder wéi dacks een nei a gutt Iddien an de Forum geschriwwen huet, klëmmt een ëm e Rang an d'Luucht, a sou steigeren sech och d'Virdeeler fir all Member. De Rangsystem ass sou opgedeelt:
De Rangsystem ass aus enger Mëschung vu modernen Arméiräng an alen Adels-Titelen. Dat soll weisen, datt Sons of Odin sech net eleng op déi aktuell Zäit bezitt, mä sech och vill un der Vergaangenheet inspiréiert.
Topaz (Film)
Cameo
An der Zeen um Fluchhafen LaGuardia, wou d'Michèle (Claude Jade) an de François Picard (Michel Subor) zu New York ukommen, gesäit een den Alfred Hitchcock, wéi en aus engem Rullstull opsteet.
Sons of Odin
Sons of Odin
Den Numm "Sons of Odin" kennt aus der nordescher Mythologie, un där sech d'Grënner inspiréiert hunn. Odin war den Haaptgott vun den ale Wikinger. De "Sons of" soll op déi haiteg Zäit hiweisen. Aus dësem Grond nenne sech déi drai Haaptgrënner och Thor, Vali a Balder. Dës waren déi dräi offiziell Jonge vum Odin. Och wann d'Grënner sech net als Gottheeten bezeechnen, sou ass dëst einfach nëmme fir dem Numm "Sons of Odin" gerecht ze bleiwen.
Zil
Déi eigentlech Iddi vu Sons of Odin ass fir de Leit d'Meiglechkeet ze ginn, bei Aktivitéite matzemaachen, déi eleng net meiglech sinn oder schwéier ze realiséiere sinn. Aus dësem Grond hat Sons of Odin d'Iddi, allméigleches z'organiséiern, fir de Leit hir Chance unzebidden.
Kierch Kënzeg
D'Kierch vu Kënzeg ass eng kathoulesch Kierch déi zur Par Kordall Sainte-Barbe, zum Dekanat Süden-West an zu der Gemeng Käerjeng gehéiert.
D'Kierch ass dem hellege Remigius geweit, deem säi Fest den 1. Oktober gefeiert gëtt. Um Festdag vum Patréiner, dem Remigidag, ass zu Kënzeg déi Kleng Kiermes.
Se steet zentral an der Uertschaft an der Kierchestrooss, dem CR110, géintiwwer vum Gemengenhaus an der Schoul. Ronderëm d'Kierch ass de Kierfecht ugeluecht.
Geschicht
1987 gouf se op der Lëscht vun de klasséierte Monumenter als nationaalt Monument agedroen. Tëscht 1994 an 1999 gouf d'Kierch komplett renovéiert.
Uergel
Am Joer 1939 ass d'Uergel, déi 1887 vun der Firma Wetzel vu Stroossbuerg opgeriicht gouf, vun der Firma Haupt vu Lëntgen ëmgebaut ginn.
12. Oktober
Evenementer
Lëtzebuerg
Thomm
Thomm ass eng däitsch Uertschaftsgemeng bei Tréier, a läit bei der Bundesstrooss 52 op hallwer Streck tëscht Tréier an Hermeskeil.
Se gehéiert zu der Verbandsgemeng Ruwer am Landkrees Tréier-Saarburg am Bundesland Rheinland-Pfalz.
1.053 Awunner (Stand: 2004) liewen op enger Fläch vu 4,49 km². De Postcode vun Thomm ass: 54317.
Geographesches
Thomm läit op enger Héicht vu 450 Meter.
Canton de Guillestre
De Canton de Guillestre ass eng franséisch administrativ Andeelung am Arrondissement Briançon, am Departement Hautes-Alpes an der Regioun Provence-Alpes-Côte d'Azur.
Yves Mersch
Den Yves Mersch, gebuer den 1. Oktober 1949 zu Lëtzebuerg, ass e lëtzebuergeschen Ekonomist, Jurist a Politolog. Zanter dem 15. Dezember 2012 ass hien Direktiounsmember vun der Europäescher Zentralbank (EZB). Am Abrëll 2019 gouf hie fir de Poste vum President vum Conseil de surveillance prudentielle vun der EZB virgeschloen.
Carrière
Den Yves Mersch war ufanks am Finanzministère Directeur du Trésor a vun 1985 un, ë. a. Regierungskommissär bei der Lëtzebuerger Bourse.
Zanter hirer Grënnung 1998 bis Enn 2012 war hie President vun der Banque centrale du Luxembourg.
Hie war och Member vum Rot vun der Europäescher Zentralbank, an huet Lëtzebuerg an enger Rei vun internationalen Organisatioune vertrueden, ë. a. als Vizegouverneur fir Lëtzebuerg beim Fonds monétaire international.
Um Europäesche Conseil vum 22. November 2012 gouf hien zum Member vum Directoire vun der EZB ernannt. Hien huet säin Amt de 15. Dezember 2012 ugetrueden. Dës Ernennung war mat vill Krämpes verbonnen, well d'Europäescht Parlament, dat zu der Kandidatur gehéiert gouf, majoritär der Meenung war, et wier besser, eng Fra kréich dee Posten. D'Staats- a Regierungscheffen hu sech dann awer fir de Mersch entscheet.
Canton de L'Argentière-la-Bessée
De Canton de L'Argentière-la-Bessée ass eng franséisch administrativ Andeelung am Arrondissement Briançon, am Departement Hautes-Alpes an der Regioun Provence-Alpes-Côte d'Azur.
Mandarinfësch
De Mandarinfësch, Synchiropus splendidus, gehéiert zu der Famill vun den Callionymidae, déi a Lagunen an a Koralleriffe am tropesche Westpazifik liewen.
Tiger
Den Tiger (Panthera tigris) ass eng Aart aus der Famill vun de Kazen (Felidae). Et ass déi gréisst Raubkazenaart déi nach lieft.
Den Tiger war haaptsächlech an Asie wäit verbreet. Duerch d'Zerstéiere vu Liewensraum a d'Verfollege sinn d'Bestänn awer staark zeréckgaangen.
Et gëtt verschidden Ënneraarten, wéi de Kinneks-Tiger, dat déi gréisst vum Tiger ass.
Felipe Massa
De Felipe Massa gebuer de 25. Abrëll 1981 zu São Paulo a Brasilien, ass e Formel 1 Pilot.
2002 war hie Pilot bei der Ecurie Sauber-Petronas, 2004 - 2005 och bei Sauber an zanter 2006 bei Ferrari.
Bouchon
Et gëtt ongeféier 300 Restauranten déi sech selwer Bouchon nennen.
Canton de Royère-de-Vassivière
De Canton de Royère-de-Vassivière ass eng fréier franséisch administrativ Andeelung am Arrondissement Aubusson, an der Creuse an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Den Haaptuert war Royère-de-Vassivière.
Lurchen
D'Lurchen, och nach Amphibië genannt, sinn eng Klass vun de Wierbeldéieren (Vertebrata) mat ronn 6200 bekannten Aarten.
Hire wëssenschaftlechen Numm kënnt vum griicheschen ἀμφί, amphi = op béid Säiten an βίος, bios = Liewen. Dëst kënnt dohier well d'Larven, oder Kauzekäpp vun deene meeschte Lurchen am Waasser liewen, duerno awer, no enger Metamorphos, d'Waasser verloosse fir um Land ze liewen.
Vill erwuesse Lurche liewen awer weider souwuel am Waasser wéi um Land. Alleguer musse s'op fiichte Plaze liewen, fir hire Kierper virun ze groussem Waasserverloscht ze schützen.
Lurchen zu Lëtzebuerg
Rezente Recherchen no, kommen zu Lëtzebuerg 13 Lurchenaarte vir.
Literatur
Proess, R. (éd.), 2003. Verbreitungsatlas der Amphibien des Großherzogtums Luxemburg. ''Ferrantia. Travaux scientifiques du Musée national d'histoire naturelle de Luxembourg'' 37: 1-85.
RTL Télé Lëtzebuerg
RTL Télé Lëtzebuerg ass e lëtzebuergesche privaten Televisiounssender.
RTL Télé Lëtzebuerg gouf 1991 gegrënnt a gehéiert zu 100 % dem RTL Group. Zanter Januar 2017 ass de Christophe Goossens Generaldirekter vun RTL Lëtzebuerg. De 15. Februar 2017 gouf de Guy Weber neie Chefredakter, als Nofollger vum Alain Rousseau ,
D'Haaptsprooch vun RTL Télé Lëtzebuerg ass Lëtzebuergesch. De Journal gëtt awer och simultan nach op Franséisch gedolmetscht, an et gëtt franséisch an däitsch Ënnertitelen.
Am éischte Semester 2018 goufen d'Programmer vun RTL Télé Lëtzebuerg (och via den 2. RTL (haut: RTL Zwee) an Internet) an der Woch am Duerchschnëtt vun 102.300 Spectateure gekuckt.
Formater
(Stand: Juni 2020) (Stand: Juni 2020)
Canton de Saint-Sulpice-les-Champs
De Canton de Saint-Sulpice-les-Champs ass eng fréier franséisch administrativ Andeelung am Arrondissement Aubusson, an der Creuse an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Den Haaptuert war Saint-Sulpice-les-Champs.
Edsger W. Dijkstra
Den Edsger Wybe Dijkstra, gebuer den 11. Mee 1930 zu Rotterdam a gestuerwen de 6. August 2002 zu Nuenen an Holland, war en hollänneschen Informatiker. 1972 krut hien den Turing-Präis fir fundamental Bäiträg am Beräich vu Programméiersproochen.
Den Edsger Dijkstra war de Fils vun engem Cheemiker an enger Mathematikerin. Hien huet op der Universitéit Leiden Mathematik an theoreetesch Physik studéiert an huet séier gemierkt, datt hien u Programmatioun intresséiert war (gëllt als éischten hollännesche Programméierer). Hien huet op der Universitéit vun Eindoven geschafft, ier een 1984 op den Schlumberger Centennial Chair in Computer Sciences op d'Universitéit vun Texas gewieselt ass. Am Joer 1999 ass hien emeritéiert ginn an ass am August 2002 a senger Heemecht u Kriibs gestuerwen.
Zu senge Bäiträg zur Informatik zielt ënner anerem den Dijkstra-Algorithmus zur Berechnung vu kierzte Weeër a Graphen, souwéi d'Formuléierung vum dining philosophers problem an Zesummenhang mat Semaphoren. Hien huet de Begrëff vun der strukturéierter Programmatioun an der Informatik agefouert.
Nobelpräis fir Physiologie oder Medezin
Den Nobelpräis fir Physilogie oder Medezin ass no dem Testament vum Alfred Nobel geduecht fir Persounen aus dem Medezinberäich oder aus der Recherche an der Biologie z'éiren, deenen hir Aarbechten e grousse Fortschrëtt am Wëssen oder an den Technike vun deene Wëssensgebidder mat sech bruecht hunn.
De Präis gëtt attribuéiert vun enger Jury vu Professere vum Karolinska-Institut, déi de Präisdréier aus engem Choix vu ronn fofzeg Kandidaten erausichen, déi den Nobel-Komittee proposéiert.
Nodeem de Präisdréier uganks Oktober bekannt gemaach gëtt, kritt hien d'Medail an den Diplom vun der Fondatioun, vum schweedesche Kinnek offiziell den 10. Dezember, um Joresdag vum Doud vum Alfred Nobel iwwerreecht.
Zanter 2001 huet de Geldpräis deen domat verbonnen ass, de Wäert vun zéng Millioune schweedesch Krounen, wat eppes Klengs weider ass wéi eng Millioun Euro.
Fir eng Lëscht vun de Präisdréier kuckt wgl. Lëscht vun den Nobelpräisdréier fir Physiologie oder Medezin
Viaduc de l'Eau Rouge
De Viaduc de l'Eau Rouge ass eng Autobunnsbréck op der belscher A27 / E42 um P.K 29,3 (Kapp Battice).
Uergelmanufaktur Thunus
D'Manufacture d'orgues Thunus gëtt vum Albéric Thunus gefouert, dee sech ëm d'Konstruktioun, den Opbau an d'Astelle këmmert, a senger Fra, déi d'Schreiwerei mécht.
Thunus-Uergelen zu Lëtzebuerg
An de Kierchen zu:
D'Uergel zu Rolleng aus dem Joer 1959 staamt aus der Manufaktur Haupt vu Lëntgen, a gouf am November 2005 renovéiert a vergréissert.
Bella Ciao
"Bella ciao" ass en italieenescht Lidd, dat am Zweete Weltkrich an Italie bei de Partisane populär war, déi géint de Faschismus an den Nazismus gekämpft hunn.
Et ass net sécher, wou d'Lidd hierkënnt. Et kënnt entweeder vun engem Vollekslidd aus der Po-Géigend, mä et gouf och e Glach mat engem jiddesche Klezmer-Lidd festgestallt.
Den Text, vun engem anonymmen Auteur aus dem Piemont, huet ursprénglech dat schwéiert Liewe vun de Räis-Baierinnen erzielt, déi ënner hirem strenge Patron ze leiden haten.
Am Zweete Weltkrich gouf den Text an déi (haut méi bekannt) Partisane-Versioun ëmgedicht;
D'Lidd gouf nom Zweete Weltkrich vu villen Interprete gesongen an opgeholl, och an anere Sproochen, dorënner vum Yves Montand, der Milva an dem Francesco De Gregori.
2018 huet et duerch d'Televisiounsserie La Casa de Papel u Bekanntschaft gewonnen.
Canton de La Grave
De Canton de La Grave war bis Mäerz 2015 eng franséisch administrativ Andeelung am Arrondissement Briançon, am Departement Hautes-Alpes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Bütgenbach
Bütgenbach ass eng Gemeng am däitschsproochegen Deel vun der Belsch um Bord vum Héije Venn, 22 Kilometer vun Eupen a 40 Kilometer vun Oochen ewech.
Schwarzwald
De Schwarzwald ass eng Landschaft vu mëttelhéije Bierger an déi gréisst vun zesummenhängende mëttelhéije Bierger an Däitschland, a läit am Weste vu Baden-Württemberg.
Geographie
De Schwarzwald ass dominéiert vu Bëscher an erstreckt sech vum Dräilännereck (Schwäiz–Frankräich–Däitschland), laanscht de sougenannten Oberrheinesche Gruef (däitsch: Oberrheinische Tiefebene), 160 km no Norden. Am Süden ass de Schwarzwald 60 km breet, am Norden awer nëmmen 30 km.
Wirtschaft
Eng gouss Importenz huet am Schwarzwald weiderhin d'Forst- an d'Holzwirtschaft an alles wat domat zesummenhänkt. Och d'Glaasbléiserei an d'Auerenindustrie haten an der Zäit am Schwarzwald eng grouss Bedeitung. Seng schéi Landschaften zéien awer virun allem den Tourist un.
Strömsundbréck
D' Strömsundbréck ass eng Schréiseelbréck bei Strömsund am Jämtland, Schweden.
Si huet eng Haaptdrowäit vun 182 Meter an eng Totallängt vun 332 Metern.
D'Bréck gouf de 27. September 1956 a Betrib geholl.
Capture NX
Capture NX ass e Bildbeaarbechtungsprogramm vun der Firma Nikon, deen absënns geduecht war fir hiert eegent Réidateformat NEF ze verschaffen.
Pilsner Urquell
Pilsner Urquell, op Tschechesch Plzeňský Prazdroj ass e Béier, deen zanter 1842 zu Pilsen (Plzeň), der véiertgréisster Stad an der Tschechescher Republik, gebraut gëtt.
De Pilsener Urquell, dee vum bayeresche Braumeeschter Josef Groll entwéckelt gouf, ass de Modell vun alle spéidere Pils-Béierzorten. Fir d'Produktioun gëtt Happ aus der Géigend ronderëm Žatec gebraucht. De Goût vum Pilsener Urquell ass zimmlech batter.
Kuerz nodeem Pilsen als Stad 1295 gegrënnt gouf, krut et d'Recht fir ze Brauen. Fir d'éiescht schrëftlech ernimmt gouf d'Béierbrauen am Joer 1307, wéi de Wolfram Zwinilinger seng Brauerei a seng Mälzerei der Helleger Bartelméis-Kierch mat Testament vermaach huet.
Pilsener Urquell ass och zu Lëtzebuerg ze kréien.
Transgender
Transgender (iwwergräifend Geschlecht/Sexualitéit) ass e Sammelbegrëff fir transsexuell an intersexuell Mënschen. Fréier goufe se mat Begrëffer wéi Chimär, Zwitter, Invertéiert an Hermaphrodit oder och nach als „drëtt Geschlecht“ bezeechent. Déi offiziell Bezeechnung dofir ass haut Transsexualitéit an Intersexualitéit. Zanter 2005 gebraucht d'Medezin an d'medezinesch-biogeneetesch Fuerschung fir de Begrëff Intersexualitéit och d'Ofkierzung DSD (disorders of sex development). Ëmgangssproochlech gëtt et am Lëtzebuergesche keng eege Bezeechnungen. Am Englesch-amerikanesche gëtt et nach: shemale, sheboy, heshe, ladyboy…. Aus dem Däitschen: Transen, Transfrauen, Transmänner … Aus dem Franséischen: transes …
Donieft gëtt et nach de Begrëff Androgynitéit: dat ass en eeleren an haut nach heiansdo gebrauchten, ëmgangsproochlechen Ausdrock fir Mënschen ze beschreiwen, déi sech ganz bewosst net prezis engem Geschlecht entspriechend oder hirem physesche Geschlecht entspriechend behuelen, oder anere Mënsche sou virkommen. Bei sou Leit kann et sech ëm Transsexueller oder ëm Intersexueller handelen.
Geschichtlechen Aspekt
Zanter jeehier ëmfaasst den Ëmgank mat Transgendere weltwäit sämtlech Aspekter vun der gëttlecher Veréierung iwwer d'sozial Erniddregung, d'Ausgrenzung, d'Versklavung bis hin zou der Ermuerdung an der ideologesch bedéngter Ausrottung.
An der éischter Hallschent vum 20. Joerhonnert sinn d'Transsexuell an d'Hermaphroditen an Europa ënner anerem vun enger Parti Medeziner schlëmm gebeidelt ginn. Fotoe vun hire Genitalien an hirem ganze Kierper goufen ëffentlech an an de Schoulen ausgehaangen. A verschidde Stied si Lëschte mat hiren Nimm an Adressen zirkuléiert. Eréischt zanter de spéiden 1960er Joren, duerch d'Hyppiebeweegung, duerch d'Opkomme vum "gréngen Denken" an am Laf vun der lueser Akzeptanz vis-à-vis vun den Homosexuellen sinn d'Transgenderen och méi a Rou gelooss ginn. Haut ass souwuel d'Homosexualitéit wéi och d'Trans- an Intersexualitéit e Mënscherecht.
Geschlechtsidentitéit
Physesch:
Déi bannenzeg Geschlechtsorganer an déi baussenzeg Genitalie gi vu biologesche Faktore bestëmmt: chromosomal a gonadal. Bei der chromosomaler Geschlechtsbestëmmung (geschitt scho bei der Fecondatioun) kënnt bei engem vun den Erzeuger e Chromosom zweemol fir, bei dem aneren nëmmen eemol. (Vun de 46 mënschleche Chromosomen sinn der 2 sougenannt Geschlechtschromosomen oder Gonosomen - XY beim Mann an XX bei der Fra) Jee no der Bedeelegung vun deenen zwou Gruppen gëtt d'Geschlecht vum Embryo scho männlech oder weiblech virbestëmmt. D'gonadal Bestëmmung geschitt wärend der Embryogenese an der Matrice an entwéckelt wärend der Schwangerschaft d'Geschlecht als männlech oder weiblech. Wärend den éischten 8 Woche vun der Schwangerschaft ass den Embryo „nëmme“ weiblech. De Mënsch fänkt säi Liewen als weiblecht Wiesen un, och wann en herno als geneetesche Mann oder geneetesch Fra gebuer gëtt. Dat erkläert sech doduerch, well an deenen éischte Wochen d'Entwécklung vum Embryo senge bannenzegen a baussenzege Geschlechtsorganer, vun der Mamm hiren - ergo vu weiblechen - Hormonen gesteiert ginn. Den Embryo selwer kann an deem Stand vu senger Entwécklung nach keng eegen Hormone produzéieren.
De Fötus ass um Ufank also per Definitioun weiblech. Zu dem Moment si seng baussenzeg Geschlechtsorganer nach praktesch guer net entwéckelt an och kaum ze gesinn. De Sex vum Kand ka visuell eréischt méi oder wéineger ëm déi 12. Woch erëm duerch Ultraschallopname festgestallt ginn.
(Eist Gehier mécht eng änlech Entwécklung duerch an entsteet och ënner dem staarken Afloss vun der Mamm hiren Hormonen, soudatt och d'Gehier eréischt no e puer Wochen eng definitiv männlech oder weiblech markéiert gëtt.)
Psychesch:
D'Sexualitéit vun all Mënsch (seng Geschlechtsidentitéit, säi sexuellt Rolleverhalen, seng sexuell Orientéierung) sinn net zwéngend identesch mat senger physescher Konzeptioun, resp. stinn net zwéngend am Rapport zu senge bannenzegen a baussenzege Geschlechtsorganer. D'Sexualitéit gëtt net eleng biologesch, mä och séilesch, duerch sozial a kulturell Aflossfaktore bestëmmt an evtl. nach nodréiglech modifizéiert.
All Mënsch lieft sech vu klengem un an eng bestëmmte Geschlechtsroll eran; déi meescht iwwerhuelen d'heterosexuell Roll. D'Iwwerhuele vun enger Geschlechtsroll geschitt méi oder wéineger onbewosst. Déi wéinegst vun de Betraffene mierken et wärend der Kannerzäit, meeschtens bestätegt sech d'Transsexualitéit (wéi och d'Homosexualitéit) kuerz virun oder wärend der Pubertéit, wann de jonke Mënsch bei sech eng Tendez fir d'konträert Geschlecht feststellt. De Mënsch erkennt seng sexuell Tendenz awer net forcement schonn an der Pubertéit. Dat ka sech ë. Ë. eréischt an den Zwanzeger, an den Drësseger Joer oder nach méi spéit manifestéieren. Et kann duerchaus sinn, datt och en eelere Mënsch sech op eemol bewosst gëtt, datt hie sech selwer zäit Liewens (ouni et direkt ze mierken) eigentlech méi mat sengem konträre Geschlecht identifizéiert hat an elo eréischt feststellt, datt en op déi Manéier besser am Liewen eens géif. D'Erkennen hänkt vu ville Faktoren of: vum sozialen a kulturellen Ëmfeld, mä och vu moralesch an eethesch bedéngten Aflëss oder Usiichten a Charakteristiken.
Déi normal Geschlechtsroll ass déi heterosexuell Roll: normal, well dëst Rolleverhalen dem sexuelle Verhalen vun der Majoritéit vun de Mënschen entsprécht a quasi d'Norm duerstellt. Normal ass an dësem Zesummenhank kee Qualitéitspredikat a bedeit op kee Fall "normal = richteg" an "anormal = falsch", mä et ass reng kategoresch ze verstoen. Nieft der Heterosexualitéit als Identitéit gëtt et nach d'Homosexualitéit an d'Transsexualitéit, alle béid souwuel bei de Frae wéi och bei de Männer. Ausser der Rei gëtt et nach d'Intersexualitéit, déi u sech am Prinzip déi zwee physesch a psychesch Geschlechter a sech vereent.
Transsexualitéit
Transsexualitéit ass eng Form vu Geschlechts-Identitéitsstéierung beim Mënsch (gender identity disorder). Vum Kierperbau a vu senge bannenzegen a baussenzege Geschlechtsorganer hier kann den Transsexuellen eendeiteg engem bestëmmte Geschlecht zouerkannt ginn. Ënnerlech (séilesch) fillt e sech awer vu sengem Wiesen hier dem konträre Sex méi no an identifizéiert sech selwer och sou. Den Transsexuellen ass bestrieft, sech och kierperlech mat Gesten, Behuelen an am Ausgesinn (Kleedung, Hoer, Kierperfleg(Enthoerung) an evtl. Makeup - masculint oder feminiint Ausgesinn) dem konträre Geschlecht unzepassen: z. B. Mann als Fra an emgekéiert.
Pont de Neuilly (Paräisser Metro)
De Pont de Neuilly ass eng Statioun vun der Linn 1 vum Paräisser Metro.
Transgender
Transsexualitéit
Ëmgangssprochlech ginn s'och nach Transvestite genannt oder (engl.-amerik.) Crossdresser (> verkéiert ugedoen).
Naturschutzgebitt Haff Réimech
Haff Réimech ass en Naturschutzgebitt am Dräilännereck Lëtzebuerg-Däitschland-Frankräich, an der Gemeng Schengen, dat un d'Uertschafte Rëmerschen, Wëntreng a Schwéidsbeng grenzt. Tëscht der Musel am Osten an deene mat Wéngerte bedeckten Häng am
Weste läit an deem breeden Deel vum soss enke Museldall e Fiichtgebitt, wouvun zirka 100 ha zanter dem 23. Mäerz 1998 ënner Naturschutz stinn. Et zielt zu de schéinsten an ekologesch wäertvollste Fiichtgebidder vu Lëtzebuerg.
Entstoen
Nërdlech vum Schengener Strombierg breet de Museldall sech zimmlech staark aus, woumat d'Stréimung vum Waasser do ofhëlt an d'Oflagerung zouhëlt. Am Laf vun de Joerhonnerten hu sech do duerch reegelméisseg Iwwerschwemmunge verschidde Schichte vu Sand a Kisel an aner Sedimenter ofgelagert. Dat fruchtbaart Land war schonn zur Réimerzäit beléift, wéi archeologesch Objete bezeien. Zanter den 1940er Jore ginn déi Muselsand-Gemëscher industriell ofgebaut an hannerloossen eng Landschaft mat géie Basengen, déi sech no an no mat Waasser gefëllt hunn. D'Waasserqualitéit vun de Baggerweieren, där et do en ettlech gëtt (ëm déi véierzeg), ass exzellent, well d'Waasser gréisstendeels aus ënnerierdesche Quelle vun de Wéngerten hierkënnt. Eréischt duerch d'Muselkanaliséierung an den 1960er Joren an nom Bau vun der Muselstrooss huet d'Gebitt schliisslech ganz de Kontakt mam Floss verluer.
Obwuel dat Kiselgrouwegebitt staark vum Mënsch verännert ginn ass, huet sech awer nom Enn vun der Exploitatioun op deenen eenzele Plazen mat der Zäit een aarteräichen a villsäitege Liewensraum entwéckelt. No laanger Diskussioun ass schliisslech mam groussherzoglechem Reglement vum 23. Mäerz 1998 déi geschützt Zon Haff Réimech entstanen, déi béid Naturschutzreserve Baggerweieren an Taupeschwues ëmfaasst, an am Ganzen 100,77 ha grouss ass (75,1 ha Kärzon mat enger 25,67 ha grousser Pufferzon). Haut gehéiert dat Schutzgebitt zum weltwäite Ramsar-Netz vu schützenswäerte Fiichtgebidder. Am Kader vun der EU-Vulleschutzdirectiv 79/409/CEE ass d'Haff Réimech als wichtegt Vulleschutzgebitt ausgewise ginn a gehéiert domat och zum Natura 2000-Netz.
Transgender
Intersexualitéit
Intersexualitéit (DSD) bezeechent eng gestéiert Entwécklung vum Geschlecht, déi scho bei der Fecondatioun ugeet, wärend der Schwangerschaft evoluéiert an nach no der Gebuert wärend e puer Méint kann durch sozial a kulturell Aflëss modifizéiert ginn. Intersexualitéit ëmschreift als Begrëff e komplexe bio-physiologesche Spektrum tëscht weiblech a männlech, soudatt een do méi genee differenzéiere muss. 1. Echten Hermaphrodit: bezeechent e Mënsch, dee souwuel Eeërstäck wéi och Hoden a souwuel eng Scheed wéi och e Penis huet. Et kennt och vir, datt déi Mënsche baussenzeg nëmmen ee Genital opweisen, männlech oder weiblech, oder datt dee baussenzege Genital (oder ee vu béiden) ënnerentwéckelt (Penis) oder iwwerentwéckelt (Gäipmännchen) ass.
Naturschutzgebitt Haff Réimech
Ekologie
Fir d'Vullewelt sinn dës fréier Kiselgrouwen als Bréiplaz, Rascht- oder Iwwerwanterungsgebitt vun eemoleger Bedeitung. Bis haut konnten am Gebitt ëm 230 Vullenaarten nogewise ginn, vun deenen der ëm 90 als Bréivulle gëllen. De Klenge Wakeleefer (Charadrius dubius) an d'Grondschmuelef (Riparia riparia) hu mat als éischt hei gebréit. Nieft dem Kaupechen Ducker (Podiceps cristatus), dem Klenge Räer (Ixobrychus minutus) britt och nach d'Kaupeg Int (Aythya fuligula) zu Lëtzebuerg just an deem Gebitt. De Kormoran (Phalacrocorax carbo) oder d'Mouerochs (Botaurus stellaris) benotzen d'Baggerweiere fir z'iwwerwanteren.
Déi géi Ufere sinn eng gär benotzt Bréiplaz fir den Äisvull (Alcedo atthis) an d'Grondschmuelef. Duerch déi staark Uferverbuschung an zum Deel d'Auswäschung vum Sand zu flaache Sandbänke sinn dës Plaze mat der Zäit fir si oninteressant ginn. Dës Sandbänke ginn awer vu Watvullenaarten als Raschtplaz gär gesinn. Nodeem verschidden Uferen ofgeflaacht gi sinn, sinn op ville Plaze Flaachwaasserzonen entstanen, déi zu den aarteräichste Liewensraim zielen. Schonn no kuerzer Zäit konnten d'Lëtschen (Phragmites communis) sech hei ausbreeden. Grouss Lëtsche-Bestänn ronderëm d'Ufere bidden haut ville Vulle Schutz a Bréiméiglechkeeten. Zu hinnen zielen de Grousse Jäizert (Acrocephalus arundinaceus), d'Baartmees (Panurus biarmicus) oder de Klenge Räer. Am klenge Flossdelltebësch mat senger typescher Vegetatioun britt nawell gär déi rar Remiz pendulinus an hirem androcksvollem eefërmegem Nascht. Déi séier Verbuschung ronderëm d'Weieren huet dem Klenge Wakeleefer awer säi Liewensraum geklaut. Duerch d'Ariichte vun enger Kiselinsel, op där all Joer d'Kraider gebotzt ginn, soll säi Bestand nees zouhuelen.
Transgender
Intersexualitéit
2. Männleche Pseudohermaphrodit: bezeechent e Mënsch mat chromosomal (bannendran) männlechem Geschlecht a bausse mat Hoden, awer engem onbestëmmten oder definéierte weibleche Genital. Psychesch hu si meeschtens d'Wiel, fir sech mat engem oder dem anere Geschlecht z'identifizéieren. Eng chirurgesch Korrektur ass méiglech, mä keng Bedingung fir e gesond Liewen.
Naturschutzgebitt Haff Réimech
Ekologie
Awer net nëmmen d'Vulle fannen hei ideal Liewensbedingungen. Am Fréijoer benotze Fräschen, Mouken an Epse gär déi vegetatiounsräich Flaachwaasserzone fir ze läichen. An dësem waarme Waasser kënne si sech ideal vum Ee iwwer de Kauzekapp zum erwuessene Fräsch entwéckelen. Am Summer sinn nieft der Réngelnatter (Natrix natrix) och Libellen a Waassergéigend unzetreffen. Déi Gréng Ederes (Lacerta agilis) benotzt gär déi oppe Kisel- a Sandfläche fir sech ze sonnen an op Insektejuegd ze goen. Op dréchne, kraiderräiche Brooche ronderëm d'Gebitt wuesse rar Orchideeën, déi Päiperleken a Spannen unzéien.
Naturléierpied
Op zwéi Léierweeër an a verschiddenen Observéierungsbrake kann een haut déi rar Vullen an hirem natierlechem Entourage entdecken an observéieren. Um "grénge Wee" mat enger Längt vun 2,5 km stinn eng siwen interessant Panneauen, déi en Iwwerbléck iwwer d'Entsteeung vum Gebitt an iwwer déi eenzel Liewensraim bannent der Reserv vermëttelen. Den 2,7 km laangen "orange Wee" féiert laanscht déi kënschtlech géi Mauer, déi der Grondschmuelef soll déngen, laanscht en Aussiichtspunkt an den Observéierungstuerm, déi en Ausbléck op de mëttleren Deel vum Naturschutzgebitt erméiglechen.
Transgender
Intersexualitéit
3. Weibleche Pseudohermaphrodit: bezeechent e Mënsch mat bannenzegem weibleche Geschlecht an Eeërstäck, mä mat engen baussenzegen onbestëmmten oder definéierten männleche Genital. Psychesch hu si och meeschtens de Choix, fir sech mat engem oder dem anere Geschlecht z'identifizéieren an eng Korrektur ass och méiglech.
4. Psycheschen Hermaphrodit: Dëst ass entweeder en echten oder e Pseudohermaphrodit, den zousätzlech zou sengem anatomeschen och nach mat engem schwéiere psychesche Problem geplot ass, well hie sech a senger Identitéitswiel weeder an dem engen, nach an dem anere Geschlecht erëmfënnt, resp. sech domat identifizéiere kann.
D'Identifikatioun ass bei den Intersexuellen am Allgemengen immens schwéier an dacks mat séilesche Problemer verbonnen, ouni datt déi séilesch Problemer den Ausléiser gewiescht wieren. Et ass äusserst seelen, dat bei Hermaphrodite pathologesch schizophreent Behuele festgestallt ginn ass, a wann et de Fall war, da war et eng Konsequenz aus senger Sexualitéit, mä net emgekéiert. Des Weideren ass et net evident, fir sech zousätzlech zou der psychescher Identifikatioun och nach enger anatomescher Emwandlung oder Korrektur z'ënnerzéien.
(1627) Ivar
Den (1627) Ivar ass en Asteroid vum Amortyp, deen de 25. September 1929 vum däneschen Astronom Ejnar Hertzsprung zu Johannesburg entdeckt gouf.
Transgender
Intersexualitéit
- d'Ëmännerung vum Geschlecht souwuel am Pass wéi och an den amtleche Regësteren ass eng penibel laangwiireg Entreprise a mat vill Paperasse an nach ëmmer mat verstoppten Ernidregunge verbonnen.
(1627) Ivar
Den Asteroid gouf no engem verstuerwene Brudder vum Entdecker genannt.
Transgender
Intersexualitéit
- en Dilemma ass och, wann eng Koppel a sou engem Fall Kanner huet an de Papp oder d'Mamm op eemol an enger ëmgekéierter Roll liewen.
Paräisser Metro
De Paräisser Metro ass d'ënnerierdescht Bunnennetz vun der Stad Paräis a vun enger Partie vun de Gemenge ronderëm. 2021 hat de Metro vu Paräis 16 Linne mat 304 Statiounen. D'Gesamtlängt vum Metrosnetz sinn ongeféier 225 km.
Geschicht
No der Adoptioun vun engem Schinnennetzprojet vum Fulgence Bienvenüe, Inspekter vun de Ponts et Chaussées an dem Edmond Huet, den 20. Abrëll 1896, gëtt de  Chemin de fer métropolitain als Utilité publique duerch d'Gesetz vum 30. Mäerz 1898 deklaréiert. D'Arbechte sinn de 4. Oktober 1898 lassgaangen, am Kader vun enger Konventioun tëscht der Stad Paräis an der Compagnie du chemin de fer Métropolitain de Paris (CMP). Déi éischt Linn (Porte de Vincennes - Porte Maillot) ass den 19. Juli 1900 opgaangen, fir den Transport wärend den Olympesche Summerspiller an de Bois de Vincennes z'erméiglechen. D'Ädikuli goufe vum Art Nouveau-Architekt Hector Guimard geschaf.
Den Opbau vum Metro gouf zesumme vum Staat an der Stad Paräis decidéiert, virun allem well d'Transporter net effizient genuch an der franséischer Haaptstad viru sech gaange sinn. Ausserdeem gouf dobäi un d'Weltausstellung vum Joer 1900 geduecht. Den Originalprojet hat eng kreesfërmeg Linn Étoile-Nation-Étoile virgesinn, an zwou transversal Linnen, déi eng vum Norden an de Süden (Porte de Clignancourt-Porte d'Orléans), déi aner vum Osten an de Westen (Avenue Gambetta - Porte Maillot).
Eng zweet Konventioun gëtt den 31. Januar 1904 ënnerschriwwen, déi enger anerer Firma, der Société du chemin de fer électrique souterrain Nord-Sud de Paris (Nord-Sud), den Optrag vun enger Linn tëscht Montmartre (eigentlech Notre-Dame de Lorette) an der Porte de Versailles. D'Inauguratioun vun dëser Linn de 4. November 1910 war verspéit duerch d'Héichwaasser vun der Seine am Januar 1910.
Déi zwou Entreprisen CMP an Nord-Sud, déi bis 1929 koexistéiert hunn, bis si fusionéieren, hunn änlecht Material benotzt, mä "hir" Statioune ganz verschidden dekoréiert. Verschidde Statiounen haten de selwechten Numm op deenen zwou Linnen (zum Beispill gouf et zweemol d'Statioun Grenelle).
1913 hat de Paräisser Metro schonn 10 Linnen: 8 vun der CMP an zwou vun der Nord-Sud (déi aktuell Linn 12 an d'Linn nërdlech vun der Statioun Saint-Lazare). Vu 55 Milliounen am Joer 1901 ass d'Zuel vun de Reesenden 1913 op 476 Millioune pro Joer eropgaangen. De Resau huet wärend dem Éischte Weltkrich weider vergréissert. An der Tëschekrichszäit sinn d'Linnen 9, 10 an 11 opgaangen. 1929 schléisst sech d'Nord-Sud der CMP un.
Den 1. Januar 1942 fusionéiert d'CMP mat der Société des transports en commun de la région parisienne (STCRP); dëse Resau gouf 1949 vun der RATP iwwerholl, déi den 23. Mäerz 1948 gegrënnt gi war. De Paräisser Metro gëtt och haut nach vun der RATP bedriwwen, déi och de Funiculaire de Montmartre geréiert, d'Paräisser Buslinnen, de Paräisser Tram an d'Linnen A a B vum RER.
1967 koum d'7bis bäi, an 1971 d'Linn 3bis).
De 15. Oktober 1998 gouf eng komplett nei Linn gebaut: d'Linn 14, ursprénglech tëscht Madeleine an der Bibliothèque François Mitterrand, an duerno verlängert bis zur Gare Saint-Lazare.
Bolland (Baach)
De Bolland ass eng kleng belsch Baach an der Provënz Léck. Et ass e lénksen Niewefloss vun der Berwinne.
De Bolland huet seng Quellen op enger Héicht vun 260 Meter südëstlech vun der Uertschaft Bolland, an eng 1.000 Meter vun der Ferme de Havrémont ewech, an enger Zoch déi vum Lieu-dit Gurnê kënnt. Si leeft vun do aus bis ongeféier op d'Hallschent vun hirem Laf no Westen, fir um Lieu-dit Booz an der Gemeng Blegny, no Norden ze dréinen.
D'Baach ass ronn 14 km laang, an huet just e puer nennenswäert Nieweflëss vu lénks. Et sinn dat: de Ruisseau de Noblehaye, de Ruisseau de Melen, de Plein Rieu an de Bascal.
Lëscht vun RMS-Schëffer
An dëser Lëscht fannt dir d'Schëffer déi am Numm den Zousatz RMS hunn
Industriell Pionéier zu Lëtzebuerg
D'Pionéier vun der Lëtzebuerger Mëttelindustrie koume souzesoen all aus dem Ausland. Dat war de Fall fir:
Dat selwecht trëfft och fir d'Stolindustrie zou. Ernimmt sollte ginn:
Les Sablons (Paräisser Metro)
Les Sablons ass eng Statioun vun der Linn 1 vum Paräisser Metro.
Lëscht vun de Lëtzebuerger Uertschaften, Häff a Lieu-diten
Dës Lëscht vun de Lëtzebuerger Uertschaften, Häff a Lieu-diten ass en Deel vun de Referenztabellen.
Porte Maillot (Paräisser Metro)
D'Porte Maillot ass eng Statioun vun der Linn 1 vum Paräisser Metro.
Canton d'Ahun
De Canton d'Ahun ass eng franséisch administrativ Andeelung an den Arrondissementer Guéret an Aubusson, am Departement Creuse an der Regioun Nei-Aquitaine.
Den Haaptuert ass Ahun.
MUPI
MUPI ass den Akronym fir Mobilier urbain pour (la publicité et) l'information a bezeechent Panneaue mat enger Fläch vun 2 m², déi zanter iwwer 40 Joer a Stied vun der Firma JCDecaux opgestallt ginn, fir dora Publicitéitsaffichen opzehänken. Wéinst hirer Form gi se a Frankräich och alt Sucette (Lutsch) genannt.
An der Stad Lëtzebuerg war d'Opstelle vu sou Panneauen 2008 d'Conterpartie dofir, datt JCDecaux en elektronesche Locatiounsreseau fir Vëloen, de sougenannte vel'oH!, installéiert huet an ënnerhält. En Deel hunn der gläich nom Opstellen nees missen ewechgeholl ginn, well se d'Vue vun den Automobiliste verspaart hunn oder soss gehënnert hunn.
Argentine (Paräisser Metro)
Argentine ass eng Statioun vun der Linn 1 vum Paräisser Metro.
Sarah Miles
D'Sarah Miles ass eng englesch Schauspillerin. Si ass den 31. Dezember 1941 zu Ingatestone am Essex an England gebuer.
Am Alter vu 15 Joer ass si op d'Royal Academy of Dramatic Arts gaangen.
Hiren éischte Film Term of Trial huet si am Joer 1962 gedréint. Si huet Filmer mat grousse Regisseure wéi Joseph Losey, Michelangelo Antonioni an David Lean gedréint. Fir hir Roll am Film Ryan's Daughter gouf si fir den Oscar als bescht Schauspillerin nominéiert. Nieft Filmer huet si och vill fir d'Televisioun a fir den Theater geschafft.
D'Sarah Miles war zweemol mam Auteur Robert Bolt bestuet, fir d'éischt vun 1967 bis 1975 an du nach eng Kéier vun 1988 bis zum Doud vum Robert Bolt am Joer 1995.
Louis II. vu Frankräich
Am Februar 856, wéi säi Papp nach gelieft huet, gouf e Kinnek, woubäi e warscheinlech Neustrien krut; am Mäerz 867 krut en d'Aquitaine als Ënnerkinnekräich. Nom Doud vu sengem Papp, de 6. Oktober 877, gouf en de 7. September 878 vum Poopst Jean VIII. zu Troyes zum Kinnek gekréint. Mä schonn dat Joer drop ass en zu Compiègne gestuerwen, wou en och begruewe gouf.
Nokommen
Éischt Bestietnes: am Mäerz 862 mat der Ansgarde, der Duechter vum Grof Harduin; 866 nees gescheet, d'Ansgarde ass op engem 2. November gestuerwen, méiglecherweis 879.
Zweet Bestietnes: géint 875 mat der Adelheid, der Duechter vum Adalhard, déi den 18. November warscheinlech 901 gestuerwen ass.
Canton d'Aspres-sur-Buëch
De Canton d'Aspres-sur-Buëch war bis Mäerz 2015 eng franséisch administrativ Andeelung am Arrondissement Gap, am Departement Hautes-Alpes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Nick Heidfeld
Den Nick Lars Heidfeld gebuer den 10. Mee 1977 zu Mönchengladbach an Däitschland, ass e Formel 1 Pilot.